**Grégory Hofmann** (s. 13. marraskuuta 1992 Neuchâtel, Sveitsi) on sveitsiläinen jääkiekkoilija, joka pelaa NLA-joukkue EV Zugissa.

Ura
---

### Seuraura

Hofmann on HC La Chaux-de-Fondsin kasvatti. Hän siirtyi kesken kauden 2006–2007 HC Ambrì-Piottan U17-junioreihin. Kaudella 2007–2008 Hofmann pelasi Ambrìn lisäksi myös HC Luzernin U17-junioreissa. Kaudella 2009–2010 hän debytoi Ambrí-Piottan miesten joukkueessa National League A:ssa, jossa Hofmann pelasi yhden runkosarja- ja playout-ottelun. Varsinaisella tulokaskaudellaan 2010–2011 hän teki siellä 41 runkosarjaottelussa tehot 3+9=12 ja 17 playout/karsintasarjan ottelussa tehot 1+4=5. Hofmann valittiin kauden päätteeksi NLA:n vuoden tulokkaaksi.

Carolina Hurricanes varasi Hofmannin neljännellä kierroksella 103. pelaajana NHL:n varaustilaisuudessa 2011. Kaudeksi 2012–2013 hän siirtyi HC Davosiin. Hofmann jakoi 16 osumallaan joukkueen sisäisen maalipörssin toisen sijan Petr Sýkoran kanssa. Hän edusti Davosia myös seuran perinteisesti isännöimässä Spengler Cupissa, jossa Hofmann eteni joukkueen kanssa finaaliin. Turnauksen voiton vei kuitenkin Kanadan A-maajoukkue lukemin 7–2.

Hofmannin varannut Carolina Hurricanes oli keväällä 2013 kiinnostunut tekemään tulokassopimuksen hänen kanssaan, mutta osapuolet eivät kuitenkaan päässeet yhteisymmärrykseen ja Hofmannin NHL-varaus raukesi kesäkuussa. Hän jatkoi uraansa Davosissa, jossa Hofmann voitti kauden 2014–2015 päätteeksi Sveitsin-mestaruuden. Kaudeksi 2015–2016 hän siirtyi peräti nelivuotisella sopimuksella HC Luganon riveihin. Hofmann oli 17 osumallaan joukkueen toiseksi paras maalintekijä Fredrik Petterssonin jälkeen. Hän edusti Luganoa kauden aikana myös Spengler Cupissa, jossa joukkue eteni finaaliin, mutta hävisi Kanadan A-maajoukkueelle lukemin 4–3, kuten myös vuotta myöhemmin lukemin 5–2. 

Vuonna 2017 Hofmann osallistui sekä Carolina Hurricanesin kehitys- että harjoitusleirille. Saman vuoden joulukuussa hän edusti Spengler Cupissa Sveitsin A-maajoukkuetta, joka hävisi finaalissa Kanadalle lukemin 3–0.

### Maajoukkueura

Hofmann edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Hofmann pelasi myös alle 20-vuotiaiden MM-kilpailuissa vuosina 2011 ja 2012, joista ensimmäisessä turnauksessa hän voitti Sveitsin sisäisen tehotilaston lukemalla +2. Hofmann valittiin sekä Slovakiaa vastaan pelatun alkulohkon ottelun että Suomea vastaan pelatun sijoitusottelun päätteeksi joukkueensa ottelun parhaaksi pelaajaksi.

Hofmann pelasi myös alle 18-vuotiaiden MM-kilpailuissa vuonna 2010, jolloin hän voitti viidellä osumallaan Sveitsin sisäisen maalipörssin sekä jakoi joukkueen sisäisen pistepörssin voiton Dominic Lammerin ja Joël Verminin kanssa. Hofmann voitti myös Sveitsin sisäisen tehotilaston lukemalla +3. Valmennus valitsi hänet joukkueensa turnauksen yhdeksi kolmesta parhaasta pelaajasta. Hofmann valittiin myös Yhdysvaltoja vastaan pelatun alkulohkon ottelun päätteeksi Sveitsin ottelun parhaaksi pelaajaksi.

Hofmann pelasi myös alle 19-vuotiaiden World Junior A Challengessa vuonna 2010, jolloin hän voitti pronssia. Hofmann voitti Sveitsin sisäisen piste- ja maalipörssin tehoilla 4+2=6. Hän edusti myös Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2009, jolloin hän voitti hopeaa. Yhteensä Hofmann on pelannut 34 nuorten ja 36 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | HC Ambrì-Piotta | NLA | 1 | 0 | 0 | 0 | 0 | – | – | – | – | – |  |  |  |  |  |  | U18 | 6 | 5 | 0 | 5 | 2 |
| 2010–2011 | HC Ambrì-Piotta | NLA | 41 | 3 | 9 | 12 | 2 | – | – | – | – | – |  |  |  |  |  |  | JMM | 6 | 1 | 3 | 4 | 2 |
| 2011–2012 | HC Ambrì-Piotta | NLA | 34 | 5 | 1 | 6 | 6 | – | – | – | – | – |  |  |  |  |  |  | JMM | 6 | 1 | 1 | 2 | 6 |
| 2012–2013 | HC Davos | NLA | 49 | 16 | 11 | 27 | 20 | 7 | 0 | 2 | 2 | 0 |
| 2013–2014 | HC Davos | NLA | 41 | 7 | 10 | 17 | 30 | – | – | – | – | – |
| 2014–2015 | HC Davos | NLA | 47 | 11 | 14 | 25 | 18 | 13 | 3 | 2 | 5 | 2 | Twinskate |
| 2015–2016 | HC Lugano | NLA | 46 | 17 | 14 | 31 | 47 | 13 | 4 | 3 | 7 | 6 |  |  |  |  |  |  | MM | 7 | 1 | 1 | 2 | 0 |
| 2016–2017 | HC Lugano | NLA | 45 | 12 | 16 | 28 | 26 | 11 | 1 | 1 | 2 | 2 |
| 2017–2018 | HC Lugano | NLA | 45 | 22 | 17 | 39 | 22 | 18 | 14 | 7 | 21 | 8 |  |  |  |  |  |  | OK | 2 | 0 | 1 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 10 | 4 | 3 | 7 | 2 |
| 2018–2019 | HC Lugano | NLA | 50 | 30 | 21 | 51 | 24 | 4 | 2 | 2 | 4 | 2 |  |  |  |  |  |  | MM | 8 | 3 | 0 | 3 | 0 |
| 2019–2020 | EV Zug | NLA | 50 | 24 | 23 | 47 | 40 | – | – | – | – | – |
| 2020–2021 | EV Zug | NLA | 36 | 18 | 23 | 41 | 20 | 13 | 6 | 8 | 14 | 4 |  |  |  |  |  |  | MM | 8 | 6 | 2 | 8 | 0 |
| 12 kautta | yhteensä | NLA | 485 | 165 | 159 | 324 | 255 | 79 | 30 | 25 | 55 | 24 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Grégory Hofmann**.
* Grégory Hofmann The Internet Hockey Databasessa (englanniksi)
* Grégory Hofmann *Elite Prospects*. Everysport Media Group AB.  (englanniksi)

### Viitteet

1. 1 2  Gregory Hofmann profile – Грегорй Hофманн Профиль *Eurohockey.com*. European Ice Hockey Online AB & eSports.cz s.r.o. Viitattu 12.2.2018. (englanniksi)
2. 1 2 3 4 5 6 7  Grégory Hofmann *Elite Prospects*. Everysport Media Group AB.  (englanniksi)
3. ↑  Hurricanes menetti sveitsiläislupauksen: "Tämä on pettymys" *suomikiekko.com*.  3.6.2013. Nordic Sport Media. Viitattu 12.2.2018.
4. ↑  Ufficializzati gli arrivi di Furrer e Hofmann *hclugano.ch*.  15.4.2015. Hockey Club Lugano SA.  Arkistoitu 13.2.2018. Viitattu 12.2.2018. (italiaksi)
5. ↑  Gregory Hofmann at the Carolina Hurricanes' training camp *hclugano.ch*.  30.8.2017. Hockey Club Lugano SA.  Arkistoitu 13.2.2018. Viitattu 12.2.2018. (englanniksi)
6. ↑  BEST PLAYERS PER GAME (pdf)  5.1.2011. IIHF.  Arkistoitu 5.1.2016. Viitattu 12.2.2018. (englanniksi)
7. ↑  BEST PLAYERS PER GAME (pdf)  23.4.2010. IIHF. Viitattu 12.2.2018. (englanniksi)